
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 141 


28 Φεβρουάριου 2001 


ΑΠΟΦΑΣΕΙ Σ 

Αριθ. 1002689/665/Β/0010 

Καθορισμός των ορίων του αιγιαλού, παλαιού αιγιαλού 
και δημιουργία ζώνης παραλίας στην θέση «Φουρκα- 
ρί»Τροιζηνίαςτου Νομού Πειραιά. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τιςδιατάξειςτου Π.Δ. 551/88 « Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ259/Α'), όπως 
τροποποιήθηκε και ισχύει. 

2. Τις διατάξειςτου άρθρου 100του Π.Δ. 284/88 «περί 
Οργανισμού Υπουργείου Οικονομικών». 

3. Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κ.λπ.» (ΦΕΚ 90/Α'), όπως τρο¬ 
ποποιήθηκε συμπληρώθηκε και ισχύει. 

4. Τις διατάξειςτου άρθρου 14του Ν. 2399/96 «Υλοποίη¬ 
ση της εισοδηματικής πολιτικής έτους 1996 για μισθούς 
και συντάξεις και άλλες διατάξεις (ΦΕΚ90/Α'), με το οποίο 
καταργήθηκαν οι θέσεις των Περιφερειακών Διευθυντών 
και οι αρμοδιότητες τους περιήλθαν στο Γενικό Γραμμα- 
τέα Περιφέρειας. 

5. Τις διατάξειςτωνπαρ. 2 και 6του άρθρου 1 Ν. 2503/97 
«Διοίκηση Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις» (ΦΕΚ 107/Α ), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή 
Νομαρχίας δεν υπήχθησαν στην ενιαία οργανική μονάδα 
της Περιφέρειας ούτε καταργήθηκαν, αλλά αποτελούν 
από 1-9-1997 Υπηρεσίες του Υπουργείου Οικονομικών. 

6. Το αριθ. 28979/31.7.1997 έγγραφο της Δ/νσης Διοί¬ 
κησης του Υπ. Εσωτερικών, Δημ. Διοίκησης και Αποκέ¬ 
ντρωσης, σύμφωνα με το οποίο οι αρμοδιότητες του Γ ε¬ 
νικού Γραμματέατης Περιφέρειας σε θέματα Υπηρεσιών 
του Υπ. Οικονομικών μεταφέρονται από 1-9-1997 στον 
Υπουργό Οικονομικών. 

7. Την αριθ. 1039386/441/Α0006/21.4.2000 (ΦΕΚ 571/ 
Β721.4.2000) κοινή Απόφαση του Πρωθυπουργού και 
Υπουργού Οικονομικών «περί ανάθεσης αρμοδιοτήτων 
του Υπουργού Οικονομικών στους Υφυπουργούς». 

8. Την αριθ. 1043053/483/Α0006/9.5.2000 (ΦΕΚ 622/Β7 
10.5.2000) απόφαση του Υφυπουργού Οικονομικών «περί 
μεταβίβασης αρμοδιοτήτων του στον Γ ενικό Γ ραμματέα, 


τους Γενικούς Διευθυντές κ.λπ. του Υπουργείου Οικονο¬ 
μικών. 

9. Τις διατάξεις των άρθρων 1 μέχρι και 7 του Α.Ν. 
2344/40 «περί αιγιαλού και παραλίας», όπως τροποποιή¬ 
θηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

10. Την από 21η Δεκεμβρίου 1999 έκθεση Επιτροπής 
Καθορισμού των ορίων αιγιαλού παραλίας και θέσεων 
αμμοληψίας που καθόρισε τα όρια του αιγιαλού - παρα¬ 
λίας και παλαιού αιγιαλού στη θέση «Φουρκαρί» Τροιζη- 
νίας, Νομ. Πειραιά και το από Αύγουστο 1998 τοπογρα- 
φικό διάγραμμα σε 1 πινακίδα, με κλίμακα 1:500, που 
συντάχθηκε από τον μηχανικό Κωνσταντίνο Αντωνόπου- 
λο και ελέγχθηκε και θεωρήθηκε από την Δ.Τ.Υ. Νομ. Αυ¬ 
τοδιοίκησης Πειραιά, την 16.11.98 και συνοδεύει την 
έκθεση της προαναφερόμενης Επιτροπής. 

11. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/431/21-6-2000 έγγρα¬ 
φό του, αποφασίζουμε: 

Επικυρώνουμε την από 21η Δεκεμβρίου 1999 έκθεση 
επιτροπής καθορισμού των ορίων αιγιαλού και παραλίας 
και θέσεων αμμοληψίας, καθώς και το από Αύγουστο 
1998 τοπογραφικό διάγραμμα σε μία πινακίδα που τη 
συνοδεύει, το οποίο συντάχθηκε από τον μηχανικό Κων¬ 
σταντίνο Αντωνόπουλο με κλίμακα 1:500, ελέγχθηκε και 
θεωρήθηκε από τη Δ/νση Τεχνικών Υπηρεσιών Νομαρ¬ 
χιακής Αυτοδ/σης Πειραιά, την 16.11.1998, επί του 
οποίου η παραπάνω Επιτροπή καθόρισε με κόκκινη συ¬ 
νεχή πολυγωνική γραμμή με στοιχεία 1,2, 3 ... 18, 19, 20, 
της οποίας οι κορυφές καθορίζονται με συντεταγμένες 
του Κρατικού Δικτύου ΓΥΣ, τα όρια του αιγιαλού στη θέση 
«Φουρκαρί» Τροιζηνίας, Νομ. Πειραιά, με κίτρινη συνεχή 
πολυγωνική γραμμή με στοιχεία Γ, 2', 3'... 18', 19', 20' 
σε απόσταση 10 μ. από αυτή του αιγιαλού, τα όρια της 
παραλίας και τα όρια του παλαιού αιγιαλού με μπλε συ¬ 
νεχή γραμμή με τα στοιχεία 1", 2" στην ίδια θέση. 

Η παρούσα απόφαση μαζί με την έκθεση και το διά¬ 
γραμμα που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Αθήνα, 2 Φεβρουάριου 2001 
Με εντολή Υπουργού 

Ο Γ εν. Δ/ντής Δημ. Περ/σίας & Εθν. Κληρ/των 
ΣΠΥΡΟΣΙ. ΣΤΑΘΗΣ 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 

Κοινή Υπουργική Απόφαση των Υπουργών Προεδρίας 
και Οικονομικών 0208/181/26-4-82. 

Για τον καθορισμό των ορίων Αιγιαλού - Παραλίας στη 
θέση ΦουρκαρίΤροιζηνίαςτου Νομού Πειραιά. 

Στο Φουρκαρί Τροιζηνίας Πόρου σήμερα την 21η Δε¬ 
κεμβρίου 1999 ημέρα Τρίτη, οι παρακάτω υπογράφοντες: 

α) Νούσιος Νικόλαος, ΠΕ/Α' Προϊστάμενος της Κτημα¬ 
τικής Υπηρεσίας Πειραιά, ως Πρόεδρος. 

β) Στάθης Νικόλαος, ΠΕ/Α' Πολιτικός-Τοπογράφος Μη¬ 
χανικός της Κτηματικής Υπηρεσίας Πειραιά, ως Μέλος. 

γ) Κλεφτάκης Θεόδωρος Υπ/ρχος Λ.Σ. Λιμενάρχης Ερ- 
μιόνης, ως Μέλος, που αποτελούμε την παραπάνω επι¬ 
τροπή καθορισμού των ορίων Αιγιαλού, δυνάμει της 
0208/181/26.4.1982 (ΦΕΚ 214/Β) κοινής Υπουργικής 
Απόφασης των Υπουργών Προεδρίας και Οικονομικών, 
καθώς και της 1041002/938/30.3.1998 απόφασης Γεν. 
Δ/ντή Δημ. Περιουσίας και Εθν. Κληροδοτημάτων «περί 
συστάσεως επιτροπής καθορισμού των ορίων του Αιγια- 
λού», συγκληθείσα κατόπιν της με αριθμό 2502/1-12-99 
πρόσκλησης του Προέδρου της επιτροπής, μεταβήκαμε 
σήμερα στις 21 Δεκεμβρίου 1999, ημέρα Τρίτη και ώρα 
10:00 π.μ. στην περιοχή Φουρκαρί Τροιζηνίας Πόρου και 
αφού λάβαμε υπόψη: 

1) Τοτοπογραφικό διάγραμμα σε 1 πινακίδα, με κλίμα¬ 
κα 1:500 της περιοχής Φουρκαρί Τροιζηνίας Πόρου, που 
συντάχθηκε τον Αύγουστο 1998 από τον Μηχανικό Αντω- 
νόπουλο Κων/νο. 

2) Τις διατάξεις του Α.Ν. 2344/1940, όπως τροποποιή¬ 
θηκε σήμερα, καθώς και τη σχετική Δικαστηριακή και 
Διοικητική Νομολογία. 

3) Την μετά από επιτόπιο μετάβαση σχηματισθείσα α¬ 
ντίληψη, για το πλάτος της βρεχομένης ζώνης της ξηράς. 

4) Την υπ’ αρ. πρωτ. Ν. 2823/1138/ΠΟΛ. 45/2-2-1988/Υπ. 
Οικονομικών/Δ/νση Δημ. Κτημάτων/Τμήμα Β' ερμηνευτι¬ 
κή εγκύκλιο, η οποία ορίζει ότι οι εκτάσεις που εμπίπτουν 


στον παλαιό αιγιαλό και έχουν παραχωρηθεί από το 
Δημόσιο με παραχωρητήριο θα πρέπει να εξαιρεθούν 
κατά το καθορισμό του παλαιού αιγιαλού καθώς και την 
απαιτούμενη από την παραπάνω εγκύκλιο Τεχνική Έκθε¬ 
ση του Μηχ/κού Στάθη Νικόλαου, από την οποία προκύ¬ 
πτει ότι η έκταση που περικλείεται μεταξύ της οριογραμ- 
μής του αιγιαλού και της προτεινομένης από το Γ.Ε.Ν. 
οριογραμμής παλαιού αιγιαλού εντοπίζεται εντός της 
έκτασής του από 28-8-1969 τροποποιημένου παραχω¬ 
ρητηρίου. 

5) Το υπ’ αριθ. Φ.544.5/149/99/Αρ.Σχ. 800/4-6-99/ΥΕΘΑ/ 
Γ.Ε.Ν./Α2/Ιε έγγραφο του Γ.Ε.Ν., αποφασίζει: 

1) Καθορίζει επί του παραπάνω διαγράμματος την οριο- 
γραμμή του Αιγιαλού με ερυθρά συνεχή πολυγωνική 
γραμμή, με στοιχεία 1, 2, 3, ... 18, 19, 20, της οποίας οι 
κορυφές καθορίζονται με συντεταγμένες του Κρατικού 
Δικτύου Γ.Υ.Σ. 

2) Καθορίζει την οριογραμμή της παραλίας με κίτρινη 
συνεχή πολυγωνική γραμμή, με στοιχεία 1', 2', 3', ... 18', 
19', 20' παράλληλα προς την οριογραμμή του Αιγιαλού, 
σε απόσταση 10 μέτρων από αυτήν επειδή θεωρείται 
απαραίτητη λόγω της φύσης της συνεχόμενης προς τον 
Αιγιαλό ξηράς και της αδυναμίας να εξυπηρετηθούν από 
τον Αιγιαλό οι σκοποί της παρ. 1 του άρθρου 7 του Α.Ν. 
2344/1940 δηλαδή, ότι ο Αιγιαλός και η Παραλία εκτός 
του κυρίου και αρχικού προορισμού αυτών, που είναι η 
επικοινωνία από τη θάλασσα προς τη ξηρά και αντίθετα, 
δύνανται να χρησιμεύουν και γι’ άλλους σκοπούς, δηλα¬ 
δή συγκοινωνιακούς, εξωραϊστικούς-τουριστικούς και 
λοιπούς κοινωφελείς, καθώς επίσης και για εκμετάλλευ¬ 
ση προς όφελος του Δημοσίου. 

3) Καθορίζει την οριογραμμή παλαιού αιγιαλού με μπλε 
συνεχή γραμμή με στοιχεία 1", 2", τα οποία καθορίζονται 
με συντεταγμένες του Κρατικού Δικτύου Γ.Υ.Σ. 

Η Επιτροπή 

Ο Πρόεδρος Τα μέλη 

Ν. ΝΟΥΣΙΟΣ Ν. ΣΤΑΘΗΣ 

Ο. ΚΛΕΦΤΑΚΗΣ 

